Swyddog Lles Ieuenctid

|  |  |
| --- | --- |
| TGP Cymru yw un o’r elusennau mwyaf blaenllaw yng Nghymru, sy’n cefnogi ac yn cynrychioli plant, pobl ifanc a theuluoedd drwy ystod o brosiectau, hyfforddiant ac ymgyrchu. Ariennir gwasanaethau TGP Cymru gan sawl cyllidwr ac maent yn darparu gwasanaethau ledled Cymru. |  |
| **Adran TGP Cymru:** Gwasanaethau i Deuluoedd – Rhaglen Ffoaduriaid a Cheiswyr Lloches | |
| **Yn atebol i:** Rheolwr Datblygu ar gyfer y Rhaglen Ffoaduriaid a Cheiswyr Lloches | |
| **Lleoliad:** O gartref gyda chylch gwaith Cymru gyfan a chyfleusterau desgiau poeth yng Nghaerdydd ac Abertawe. | |
| **Diben y rôl:**  I fod yn bwynt cyswllt sefydlog ar gyfer Pobl Ifanc sy’n Geiswyr Lloches (18 i 25 oed) sy’n byw mewn Canolfannau Llety Cychwynnol, a’u helpu i ddatrys materion uniongyrchol lle y bo’n bosibl, darparu cymorth i gael gafael ar gymorth cymdeithasol ac emosiynol, yn ogystal ag eirioli, cyfeirio a rhoi gwybodaeth i ffoaduriaid a cheiswyr lloches ifanc sy’n gymwys i ddefnyddio’r gwasanaeth, gan gynnwys y rhai sy’n honni i fod yn blant dan oed. | |
| **Atebolrwydd / Cyfrifoldebau**   * Cefnogi ceiswyr lloches a ffoaduriaid ifanc drwy waith eirioli, mentora, cyfeirio, gwybodaeth a gwaith cyfranogol, gan ddyfeisio a hwyluso gweithdai i feithrin eu dealltwriaeth. * Negodi â gweithwyr cymdeithasol, gweithwyr achos y Swyddfa Gartref, cyfreithwyr, gweithwyr addysg ac iechyd proffesiynol, gweithwyr tai a gweithwyr proffesiynol eraill ar ran plant / pobl ifanc – a mynd gyda nhw i fforymau gwneud penderfyniadau a sicrhau bod eu safbwyntiau’n cael eu cynrychioli * Cefnogi plant a phobl ifanc i wneud cwynion anffurfiol / ffurfiol lle y bo angen i gyrff statudol / gwirfoddol fel gwasanaethau cymdeithasol, addysg a thai. * Cynorthwyo’r Rheolwr Tîm i asesu allbynnau’r Gwasanaeth yn erbyn y fframwaith o ganlyniadau y cytunwyd arnynt drwy fonitro gweithgarwch a chasglu gwybodaeth briodol gan gynnwys adborth gan ddefnyddwyr gwasanaethau. * Cydymffurfio â pholisïau a gweithdrefnau TGP Cymru, gan gynnwys cyllid, adrodd, rheoli data a diogelu. * Hyrwyddo cyfle cyfartal ac arferion gwrthwahaniaethol drwy’r gwaith a wneir yn y swydd. * Rhwydweithio’n briodol â chydweithwyr a’r gymuned, gan gynnwys datblygu ymwybyddiaeth o wasanaethau TGP Cymru ymhlith gweithwyr proffesiynol perthnasol. * Ymgymryd â’r cyfryw ddyletswyddau a chyfrifoldebau eraill ag y gall fod eu hangen yn rhesymol gan y Sefydliad ac sy’n gyson â’r raddfa. | |

|  |
| --- |
| **Dangosyddion Perfformiad**   * Cyfrifoldeb am gyflawni dangosyddion perfformiad allweddol a safonau ymarfer. * Ansawdd gwasanaeth a chydymffurfiaeth â safonau a gofynion statudol, rheoleiddiol, sefydliadol ac arfer gorau. * Cyflawni amcanion a thargedau’r gwasanaeth a’r unigolyn. |
| **Cyfrifoldeb rheoli llinell:**  Dim |
| **Cyfrifoldeb rheoli cyllideb:**  £0 |
| **Graddfa:**  Graddfa 2 |
| **Amodau gwaith:**  Dau ddeg pedwar awr yr wythnos i’w cytuno gyda dull gweithio hyblyg fydd yn cynnwys gweithio weithiau ar benwythnosau a gyda’r nos ac aros dros nos weithiau i fynychu cyfarfodydd, cynadleddau, teithiau preswyl gyda phobl ifanc neu hyfforddiant.  Mynychu grŵp galw heibio rheolaidd i bobl ifanc yn hwyr y prynhawn / yn gynnar gyda’r nos yng Nghaerdydd a / neu Abertawe  Bydd angen teithio i leoliadau gwahanol ledled Cymru a’r DU hefyd. |
| **Cymwysterau**   * Cymhwyster proffesiynol mewn gwaith cymdeithasol, gwaith ieuenctid a gwaith cymunedol neu ddisgyblaeth gysylltiedig fel iechyd ac addysg (dymunol) |
| **Sgiliau a galluoedd / cymwyseddau**  Bydd deiliad y swydd yn gallu:   * cynhyrchu canlyniadau o ansawdd sy’n canolbwyntio ar wasanaethau mewn modd amserol a bydd yn ymrwymedig i gyflawni canlyniadau y cytunwyd arnynt * gweithio’n dda gyda chydweithwyr a phartneriaid a chydnabod syniadau, safbwyntiau a chefndiroedd gwahanol pobl eraill * cynllunio a threfnu gwaith a rheoli amser yn effeithiol * cyfathrebu’n effeithiol h.y. mynegi gwybodaeth a syniadau mewn ffordd glir, gryno a chywir; gwrando’n weithredol a sicrhau bod gwybodaeth yn cael ei rhannu * bod yn agored i ddulliau a syniadau newydd, ymateb yn gadarnhaol i newid ac addasu’n gyflym i sefyllfaoedd newydd * ceisio cyfleoedd i ddysgu’n barhaus a thyfu’n broffesiynol |
| **Gwybodaeth / Profiad** |

|  |
| --- |
| Bydd deiliad a swydd yn gallu dangos dealltwriaeth gadarn a record o gyflawni’r canlynol:   * Gweithio gyda phlant a phobl ifanc, naill ai’n unigol neu mewn grwpiau * Gweithio gyda phlant / pobl ifanc sy’n geiswyr lloches neu’n ffoaduriaid (dymunol) * Gwybodaeth am faterion sy’n effeithio ar ffoaduriaid / ceiswyr lloches ifanc * Gwybodaeth am ddulliau eirioli * Gwybodaeth am ddiogelu * Gwybodaeth am y System Ceisio Lloches a chyd-destun ehangach Ceisio Lloches ac Ymfudo * Profiad personol o fynd drwy System Ceisio Lloches y DU neu brofiad blaenorol o gefnogi eraill sy’n mynd drwy’r system (dymunol) * Gallu mabwysiadu dull sy’n ystyriol o drawma wrth weithio gyda phobl ifanc |
| **Arall**   * Dangos gwerthoedd ac ymddygiad TGP Cymru bob amser a’u hyrwyddo’n weithredol ymhlith eraill * Ymrwymiad i gydraddoldeb ac amrywiaeth * Trwydded yrru lawn a mynediad at drafnidiaeth (dymunol ond nid yn hanfodol) |